Luis León Sánchez

Luis León Sánchez Gil (s. 24. marraskuuta 1983 Mula, Murcia, Espanja) on espanjalainen maantiepyöräilijä. Hän aloitti ammattilaisuransa Liberty Seguros -joukkueessa 2004, edusti Astana Teamia 2006, Caisse d'Epargnea 2007–2010, Rabobank/Blanco -tallia 2011–2013, Caja Rural-Seguros RGA -joukkuetta 2014, uudelleen Astanaa 2015–2021, Team Bahrain Victorious -tallia 2022 ja viimeisellä ammattilaiskaudellaan 2023 jälleen Astana Qazaqstan Teamia. Sánchez oli aktiivivuosinaan hyvä sekä aika-ajossa että vuoriosuuksilla. Hän voitti Tour Down Under -etappikilpailun vuonna 2005. Vuoden 2007 Pariisi–Nizzassa hän voitti kuudennen etapin ja sijoittui kokonaiskilpailussa kolmanneksi. Seuraavana vuonna hän voitti saman kilpailun päätösetapin. Vuoden 2008 Ranskan ympäriajossa Sánchez voitti Ranskan keskiylängöllä ajetun seitsemännen etapin irtauduttuaan kärkiryhmästä alamäessä viimeisellä kymmenellä kilometrillä. Vuoden 2009 Pariisi–Nizzassa Sánchez voitti seitsemännen etapin siirtyen samalla kokonaiskilpailun johtoon. Hän säilytti johtoasemansa viimeisellä kahdeksannella etapilla voittaen näin kokonaiskilpailun. Saman vuoden Ranskan ympäriajossa hän voitti Pyreneillä ajetun kahdeksannen etapin oltuaan loppukirissä paras neljän ajajan kärkiryhmästä. Vuonna 2010 Sánchez voitti Clásica de San Sebastián -kilpailun kukistettuaan loppukirissä Aleksandr Vinokurovin ja Carlos Sastren. Ranskan ympäriajossa 2011 hän voitti Saint-Flouriin päättyneen yhdeksännen etapin ennen Thomas Voeckleria. Seuraavan vuoden kilpailussa hän voitti Foixiin päättyneen 14. etapin oltuaan ensin mukana kärkiryhmässä, josta hän lähti irti 11 kilometriä ennen maalia. Hän voitti 2012 myös Clásica de San Sebastián -kilpailun karattuaan kärkiryhmästä noin kymmenen kilometriä ennen maalia. Blanco-talli sulki Sánchezin toimintansa ulkopuolelle helmikuussa 2013 aloittaessaan tutkimukset hänen mahdollisesta yhteydestään Eufemiano Fuentesiin . Sánchezin veli Pedro León on jalkapalloilija. Toinen veli León León, myös pyöräilijä, kuoli liikenneonnettomuudessa vuonna 2005. Etunimen León veljekset ovat perineet isoisältään. == Saavutuksia == ;2004 :Vuelta Asturias, 1. etapin voitto :Clásica de Alcobendas, 3. etapin (aika-ajo) voitto ;2005 :Tour Down Under, kokonaiskilpailun, nuorten kilpailun ja 3. etapin voitto :Clásica de Alcobendas, 3. etapin (aika-ajo) voitto ;2006 :Pariisi–Nizza, nuorten kilpailun voitto :Tour Down Under, kokonaiskilpailussa toinen :Vuelta a Castilla y León, kokonaiskilpailussa toinen :De Pannen kolmen päivän ajo, kokonaiskilpailussa kolmas ;2007 :Pariisi–Nizza, kokonaiskilpailussa kolmas, 6. etapin voitto :Vuelta a Mallorca, kokonaiskilpailun voitto ;2008 :Pariisi–Nizza, kokonaiskilpailussa viides, 7. etapin voitto :Critérium International, kokonaiskilpailussa kolmas :Espanjan aika-ajomestaruus :Ranskan ympäriajo, 7. etapin voitto ;2009 :Välimeren ajo, kokonaiskilpailun voitto :Tour du Haut-Var, 1. etapin voitto :Pariisi–Nizza, kokonaiskilpailun ja 7. etapin voitto :Baskimaan ympäriajo, kokonaiskilpailussa neljäs, 1. etapin voitto :Ranskan ympäriajo, 8. etapin voitto ;2010 :Tour Down Under, kokonaiskilpailussa toinen, 5. etapin voitto :Volta ao Algarve, kokonaiskilpailussa toinen, 5. etapin (aika-ajo) voitto :Pariisi–Nizza, kokonaiskilpailussa toinen :Katalonian ympäriajo, kokonaiskilpailussa neljäs :Circuit de la Sarthe, kokonaiskilpailun ja 1. etapin voitto :Espanjan aika-ajomestaruus :Ranskan ympäriajo, kokonaiskilpailussa 10:s, 9. etapilla toinen :Clásica de San Sebastián, voitto :Espanjan ympäriajo, kokonaiskilpailussa yhdeksäs :MM-kilpailut, aika-ajossa seitsemäs ;2011 :Espanjan aika-ajomestaruus :Ranskan ympäriajo, 9. etapin voitto :Espanjan ympäriajo, 11. etapilla kolmas ;2012 :Pariisi–Nizza, 6. etapin voitto :Vuelta a Castilla y León, 2. etapin voitto :Tour de Romandie, 3. ja 4. etapin voitto :Espanjan aika-ajomestaruus :Ranskan ympäriajo, 14. etapin voitto, 19. etapilla (aika-ajo) kolmas :Olympialaiset, maantieajossa 14:s :Clásica de San Sebastián, voitto ;2013 :Belgian ympäriajo, kokonaiskilpailussa toinen, 5. etapin voitto ;2014 :La Tropicale Amissa Bongo, 1. etapin voitto :Vuelta a Castilla y León, 3. etapin voitto :Espanjan ympäriajo, mäkikirikilpailun voitto ;2015 :Italian ympäriajo, 14. etapilla (aika-ajo) toinen :Euroopan kisat, maantieajossa kultaa, aika-ajossa pronssia ;2016 :Volta a la Comunitat Valenciana, kokonaiskilpailussa toinen :Volta ao Algarve, 2. etapin voitto :Baskimaan ympäriajo, 1. etapin voitto :Espanjan ympäriajo, 6. etapilla toinen ;2017 :Italian ympäriajo, mäkikirikilpailussa toinen, 8. etapilla kolmas :Gran Premio Bruno Beghelli, voitto ;2018 :Volta a la Comunitat Valenciana, kokonaiskilpailussa toinen :Vuelta a Murcia, voitto :Tour of the Alps, 4. etapin voitto :Tour of Almaty, 2. etapin voitto ;2019 :Tour Down Under, kokonaiskilpailussa neljäs :Vuelta Ciclista a la Región de Murcia Costa Cálida, kokonais- ja pistekilpailun sekä 2. etapin voitto :GP Miguel Indurain, toinen :Sveitsin ympäriajo, 2. etapin voitto :Espanjan ympäriajo, 16. etapilla kolmas ;2020 :Vuelta a Murcia, 2. etapin voitto :Espanjan maantieajomestaruus ;2021 :GP Miguel Indurain, kolmas :Prueba Villafranca - Ordiziako Klasika, voitto ;2022 :Ranskan ympäriajo, kokonaiskilpailussa kolmastoista, 10. etapilla kolmas :Espanjan ympäriajo, kokonaiskilpailussa 16:s == Lähteet == *Luis León Sánchez Trap–Friis- tietokannassa *Luis León Sánchez Cycling Archives -tietokannassa *Pro Cycling Stats -sivustolla === Viitteet === == Aiheesta muualla == *Luis León Sánchezin esittely Caisse d'Epargne -tallin sivustolla Luokka:Espanjalaiset maantiepyöräilijät Luokka:Vuonna 1983 syntyneet Luokka:Elävät henkilöt